Turku angoras kaķēna barošana un kopšana
{mosimage} Sveicināti!
Iegādājāmies kaķēnu- meiteni, 5-6 mēnešu vecu.
Vēlos uzzināt, cik bieži un cik grami jāuzņem sausā barība ( vai slapjā)? Varbūt varat ieteikt kura barība labāka?
Kādas potes potēt? Kādā vecumā?
Cik bieži mazgāt? Vai vispār vajag?
Ķemmēt vai ir nepieciešams?
Vai var vest ārā pastaigāt?
Paldies.
Atbild Veterinārārsts, Veterinārārsts
Vai kaķēnam nav potēšanas pases? Šajā vecumā tai bija jau jābūt, kā arī visām nepieciešamajām potēm. Ja tiešām nav veikta vakcinācija, tad ar steigu tas jādara. Kaķēnu tagad attārpojiet, un pēc 10 dienām dodieties uz pirmo vakcināciju. Par tālāko vakcinācijas grafiku vienosieties ar veterinārārstu.
Barības maiņu veiciet pakāpeniski, strauji mainot, var būt gremošanas traucējumi. Izvēlieties augstas kvalitātes barību kaķēniem. Mazgāt kaķi vajadzētu tikai nepieciešamības gadījumā. Ķemmēt, kopt spalvu - katru dienu. Pie pastaigām ārā pieradina pakāpeniski, ir speciālas krūšu siksniņas un pavadiņas.